**Aleksi Klemetti** (s. 17. helmikuuta 1999 Kuhmo) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan vasen laitahyökkääjä.

Ura
---

### Seuraura

Klemetti on Kuhmon Kivan kasvatti. Hän ylsi kaudella 2013–2014 seuran C-nuorten sisäisen pistepörssin voittoon sekä C-nuorten SM-karsinnoissa Jussi Vikholmin kanssa tehoilla 4+4=8, C-nuorten Mestiskarsinnoissa tehoilla 13+17=30 että C-nuorten Suomi-sarjan runkosarjassa tehoilla 18+21=39. Klemetti voitti edellämainituista myös koko C-nuorten Mestiskarsintojen piste- ja syöttöpörssin tehoilla 13+17=30.

Kaudeksi 2014–2015 Klemetti siirtyi Kalevan Pallon C-nuoriin. Hän voitti koko C-nuorten SM-karsintojen maalipörssin ja jakoi pistepörssin toisen sijan joukkuetoverinsa Jussi Tammelan kanssa edellään vain Lukon Jolle Nikander. C-nuorten SM-sarjan runkosarjassa Klemetti oli KalPan paras syöttäjä ja toiseksi paras pistemies Tuomas Ahtosen jälkeen tehoilla 20+44=64. Heidän edellään koko sarjan pistepörssissä oli vain Ilveksen Aleksi Heponiemi. Klemetti palkittiin kauden päätteeksi C-nuorten SM-sarjan herrasmiespelaajana Holger Granström -palkinnolla ja hänet valittiin sarjan toiseen tähdistökentälliseen.

Kaudella 2015–2016 Klemetti oli KalPan B-nuorten paras pistemies ja syöttäjä tehoilla 21+32=53. Kaudella 2016–2017 hän oli pudotuspeleissä joukkueensa paras pistemies ja maalintekijä tehoilla 5+2=7. 2. huhtikuuta 2017, B-nuorten SM-sarjan Oulussa pelatussa finaaliottelussa Espoo Bluesia vastaan Klemetti onnistui tekemään kypärätempun. Hänen ensimmäinen maalinsa syntyi ylivoimalla. Klemetin kolmas osuma syntyi jatkoajalla ajassa 65.08 ja se ratkaisi KalPalle B-nuorten Suomenmestaruuden. Hän pelasi yli puolet kaudestaan kuitenkin seuran A-nuorissa.

Toukokuussa 2017 Klemetti teki KalPan kanssa kolmivuotisen SM-liigasopimuksen. Hän teki miesten pääsarjadebyyttinsä Mestarien liigan alkulohkon päätösottelussa 11. lokakuuta 2017 vieraissa norjalaista Stavanger Oilersia vastaan. Klemetti merkittiin KalPan kakkosketjun oikeaan laitaan Eetu Luostarisen ja Tommi Jokisen viereen. Hän sai ottelussa jääaikaa lopulta 5.17 minuuttia. Klemetti keräsi ottelusta teholukeman –1. SM-liigadebyyttinsä hän teki 13. joulukuuta 2017 vieraissa Helsingin IFK:ta vastaan. Klemetti merkittiin KalPan nelosketjun oikeaan laitaan, jossa vasemmassa laidassa pelasi Juuso Könönen. Ketjun keskushyökkääjänä kiersi kolmen ylemmän ketjun sentterit vuorollaan. Klemetti sai ottelussa jääaikaa 7.27 minuuttia ja hän keräsi teholukeman +1. Klemetti pelasi KalPan SM-liigajoukkueessa kauden 2017–2018 aikana kaikkiaan neljä runkosarja- ja yhden CHL-ottelun tehden yhden syöttöpisteen.

Klemetti pelasi kauden 2017–2018 pääosin KalPan A-nuorissa. Hän oli joukkueen paras pistemies ja syöttäjä tehoilla 25+38=63, joilla Klemetti sijoittui koko A-nuorten SM-liigan pistepörssissä toiseksi edellään vain HPK:n Erkka Seppälä. Hän voitti myös KalPan sisäisen tehotilaston lukemalla +23. Klemetti valittiin sarjan marraskuun 2017 kuukauden pelaajaksi. Hän voitti myös koko pudotuspelien piste- ja syöttöpörssin tehoilla 5+9=14. Klemetti voitti kauden päätteeksi A-nuorten Suomenmestaruuden. Hänet palkittiin A-nuorten SM-liigan pudotuspelien arvokkaimpana pelaajana Ville Peltonen -palkinnolla. Klemetti valittiin myös sarjan ensimmäiseen tähdistökentälliseen.

Varsinaisella SM-liigan tulokaskaudellaan 2018–2019 Klemetti teki 56 runkosarjaottelussa tehot 6+11=17. Hän teki liigauransa avausmaalin 28. syyskuuta 2018 Tapparaa vastaan. Klemetti edusti KalPaan kauden aikana myös Spengler Cupissa, joka päättyi joukkueen voittoon. Tammikuussa 2019 hänen sopimustaan KalPan kanssa jatkettiin vuodella kevääseen 2021 saakka. Kaudella 2019–2020 Klemetti teki 59 runkosarjaottelussa tehot 13+18=31. Hän voitti myös KalPan sisäisen tehotilaston lukemalla +12. Marraskuussa 2020 Klemetti teki seuran kanssa kaksivuotisen jatkosopimuksen kevääseen 2023 saakka. Kaudella 2020–2021 hän teki 33 ensimmäisessä pelaamassaan ottelussa 20 tehopistettä, joilla Klemetti johti KalPan sisäistä pistepörssiä, kunnes Beijer Hockey Gamesin jälkeen helmikuussa 2021 Klemetti joutui usean viikon karanteenin Suomen A-maajoukkueessa ilmenneiden koronavirustartuntojen vuoksi. Klemetti palasi kaukaloihin maaliskuussa, mutta hänen pistetahtinsa kuitenkin heikkeni ja Klemetti teki loppukaudella 19 ottelussa vain neljä tehopistettä.

Kaudella 2021–2022 Klemetti teki SM-liigan yhden kauden piste-ennätyksensä tehoilla 15+20=35, joilla hän oli KalPan paras maalintekijä sekä jakoi joukkueen sisäisen pistepörssin neljännen sijan Aapeli Räsäsen kanssa. Joulukuussa 2022 Klemetti teki KalPan kanssa kaksivuotisen jatkosopimuksen. Alkukauden 2022–2023 hän oli sivussa loukkaantumisen vuoksi, kunnes Klemetti palasi kaukaloihin lokakuussa 2022.

### Maajoukkueura

Klemetti on pelannut Suomen A-maajoukkueessa kaksi ottelua ilman tehopisteitä. Hän teki A-maajoukkuedebyyttinsä Beijer Hockey Gamesissa 13. helmikuuta 2021 Ruotsin Malmössä Tšekkiä vastaan. Klemetti merkittiin Suomen kolmosketjun vasempaan laitaan Peter Tiivolan ja Teemu Turusen viereen.

Klemetti nimettiin myös Suomen alle 20-vuotiaiden MM-leiriryhmään vuoden 2019 turnaukseen, mutta hän putosi kuitenkin lopullisesta kisajoukkueesta. Yhteensä Klemetti on pelannut 15 nuorten ja kahdeksan poikien maaottelua.

Pelityyli
---------

KalPan verkkosivujen pelaajakortissa Klemettiä kuvaillaan pienikokoiseksi pelaajaksi, joka kompensoi puutettaan muilla ominaisuuksilla. Profiilin mukaan hän laukoo lujaa ja kääntyy nopeasti ahtaassakin tilassa.

Muuta
-----

Klemetin isoveljet Heikki ja Tommi pelaavat myös jääkiekkoa hyökkääjinä. Molemmat pelaavat KuKi HT:n II-divisioonajoukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | KalPa | A-SM | 27 | 12 | 7 | 19 | 2 | 3 | 2 | 2 | 4 | 0 |
| 2017–2018 | KalPa | A-SM | 51 | 25 | 38 | 63 | 65 | 13 | 5 | 9 | 14 | 18 | Ykköstähdistö |
|  | KalPa | SM-liiga | 4 | 0 | 1 | 1 | 0 | – | – | – | – | – |
| 2018–2019 | KalPa | A-SM | – | – | – | – | – | 4 | 0 | 4 | 4 | 2 |
|  | KalPa | SM-liiga | 56 | 6 | 11 | 17 | 8 | – | – | – | – | – |
| 2019–2020 | KalPa | SM-liiga | 59 | 13 | 18 | 31 | 18 | – | – | – | – | – |
| 2020–2021 | KalPa | SM-liiga | 48 | 11 | 13 | 24 | 30 | 4 | 0 | 0 | 0 | 0 |
| 2021–2022 | KalPa | SM-liiga | 57 | 15 | 20 | 35 | 8 | – | – | – | – | – |
| 2022–2023 | KalPa | SM-liiga | 50 | 7 | 17 | 24 | 4 | 7 | 0 | 1 | 1 | 25 |
| 6 kautta | yhteensä | SM-liiga | 274 | 52 | 80 | 132 | 68 | 11 | 0 | 1 | 1 | 25 |

Lähteet
-------

* Aleksi Klemetti The Internet Hockey Databasessa (englanniksi)
* Aleksi Klemetti Eurohockey-sivustolla (englanniksi)
* Aleksi Klemetti *Elite Prospects*. Everysport Media Group AB.  (englanniksi)

### Viitteet

1. ↑  Seppänen, Antti: Eetu Luostarinen: "Finaalimaali ja nuorten mestaruus upeita muistoja" *liiga.fi*.  9.9.2018. Jääkiekon SM-liiga Oy. Viitattu 9.9.2018.
2. 1 2  Tilastot *liiga.fi*. Jääkiekon SM-liiga Oy. Viitattu 23.11.2020.
3. 1 2 3 4 5 6 7 8 9  Aleksi Klemetti *Elite Prospects*. Everysport Media Group AB.  (englanniksi)
4. ↑  Elite Prospects - KuKi HT U16 *eliteprospects.com*. Everysport Media Group AB. Viitattu 19.3.2019. (englanniksi)
5. ↑  Elite Prospects - U16 Mestis Q Stats 2013-2014 *eliteprospects.com*. Everysport Media Group AB. Viitattu 19.3.2019. (englanniksi)
6. ↑  Elite Prospects - U16 SM-sarja Q Stats 2014-2015 *eliteprospects.com*. Everysport Media Group AB. Viitattu 19.3.2019. (englanniksi)
7. ↑  Elite Prospects - U16 SM-sarja Stats 2014-2015 *eliteprospects.com*. Everysport Media Group AB. Viitattu 19.3.2019. (englanniksi)
8. ↑  Elite Prospects - KalPa U18 *eliteprospects.com*. Everysport Media Group AB. Viitattu 19.3.2019. (englanniksi)
9. ↑  Vuorjoki, Jouko: KalPalle historiallinen B-nuorten Suomen mestaruus *ls24.fi*.  2.4.2017. Marva Media Oy. Viitattu 11.10.2017.
10. ↑  KalPa kiinnitti yhdeksän nuorta lahjakkuutta *kalpa.fi*.  4.5.2017. KalPa Hockey Oy. Viitattu 27.5.2023.
11. ↑  Matches *championshockeyleague.com*.  11.10.2017. Champions Hockey League (CHL) AG. Viitattu 11.10.2017. (englanniksi)
12. ↑  Matches *championshockeyleague.com*.  11.10.2017. Champions Hockey League (CHL) AG. Viitattu 11.10.2017. (englanniksi)
13. ↑  Kokoonpanot *liiga.fi*.  13.12.2017. Jääkiekon SM-liiga Oy. Viitattu 13.12.2017.
14. ↑  Ottelutilastot *liiga.fi*.  13.12.2017. Jääkiekon SM-liiga Oy. Viitattu 13.12.2017.
15. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 19.3.2019. (englanniksi)
16. ↑  Elite Prospects - KalPa U20 *eliteprospects.com*. Everysport Media Group AB. Viitattu 19.3.2019. (englanniksi)
17. ↑  Elite Prospects - U20 SM-liiga Stats 2017-2018 *eliteprospects.com*. Everysport Media Group AB. Viitattu 19.3.2019. (englanniksi)
18. ↑  Mennander, Pasi: Nuorten SM-liigan pudotuspelien MVP-palkinto KalPan Aleksi Klemetille *leijonat.fi*.  7.4.2018. Suomen Jääkiekkoliitto – Finlands Ishockeyförbund ry. Viitattu 10.4.2018.
19. ↑  Kalpa - Tappara, 28.9.2018 *liiga.fi*.  28.9.2018. Jääkiekon SM-liiga Oy. Viitattu 30.9.2018.
20. ↑  Mikael Seppälä ja Aleksi Klemetti jatkosopimuksiin KalPan kanssa *kalpa.fi*.  16.1.2019. KalPa Hockey Oy. Viitattu 17.1.2019.
21. ↑  Elite Prospects - KalPa *eliteprospects.com*. Everysport Media Group AB. Viitattu 4.4.2020. (englanniksi)
22. ↑  Silventoinen, Juho: KalPa kiinnitti onnistujiaan jatkosopimuksiin – "Pelaajia, jotka halusimme ehdottomasti pitää" *Jatkoaika.com*.  23.11.2020. Jatkoaika r.y. Viitattu 23.11.2020.
23. ↑  Koljonen, Juha: KalPan pelaaja-arviot 2020-2021: Yksi kymppi, monta kiitettävää *Jatkoaika.com*.  18.5.2021. Jatkoaika r.y. Viitattu 5.6.2021.
24. ↑  Elite Prospects - KalPa *eliteprospects.com*. Everysport Media Group AB. Viitattu 18.4.2022. (englanniksi)
25. ↑  Norolahti, Olli: Aleksi Klemetti jatkaa KalPassa seuraavat kaksi kautta *Jatkoaika.com*.  21.12.2022. Jatkoaika r.y. Viitattu 21.12.2022.
26. ↑  Katsaus KalPan sairastuvalle – 6.9.2022 *kalpa.fi*.  6.9.2022. KalPa Hockey Oy. Viitattu 27.5.2023.
27. ↑  Tilastot - Aleksi Klemetti - Kausi 2022-2023 *liiga.fi*. Jääkiekon SM-liiga Oy. Viitattu 23.11.2020.
28. ↑  Tilanne 14.2.2021
29. ↑  FIN - CZE (Line Up) *stats.swehockey.se*.  13.2.2021. Svenska Ishockeyförbundet. Viitattu 15.2.2021. (englanniksi)
30. ↑  Hurmerinta, Eero: Neljä pelaajaa kotiin nuorten MM-leiriltä - Mikko Kokkonen ei mahtunut joukkueeseen *Jatkoaika.com*.  21.12.2018. Jatkoaika r.y. Viitattu 24.12.2018.
31. ↑  Aleksi Klemetti *kalpa.fi*. KalPa Hockey Oy. Viitattu 11.10.2017.
32. ↑  Hokille kolme jatkosopimusta – Kuhmon Sedinit jatkavat Kajaanissa *hokki.fi*.  9.7.2019. Hokki Kainuu Oy. Viitattu 9.7.2019.
33. ↑  Tommi Klemetti *Elite Prospects*. Everysport Media Group AB.  (englanniksi)

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin